safouaneb/arywiki huggingface dataset:
رجاء قصابني

رجاء قصابني، تولدات ف 20 مارس 1979 ف دارلبيضا، هي موغنية مغريبية. اصلها من لمنطاقة د ولاد سعيد، رجاء شاركات ف 2006 ف نّوسخة لّولة دا لمسابقة لعربية د لغنا "اكس فاكتور" ؤ ربحاتها. ف نفس لعام سنات رجاء كونطرة مع الشركة ديال روطانا وخرّجات الديسك ديالها "استغربت لحال الدنيا" ونجحات ليها لاغنية ف لعالم لعربي. خرّجات رجاء قصابني اول البوم ليها وسمّاتو "حال الدنيا" ولحّݣات عليه واحد اخور سمّاتو "طربيّات". لغات روطانا لكونطرة ف عام 2009 من مورا تلت سنين ديال الشراكة، من موراها سنات رجاء قصابني مع "ارابيكا ميوزيك" وصدرات جوج د لاغاني معاهوم هوما "تعالى حبيبي" والتانية مع لفنّان اللبناني رضا وسمّاتها "مع بعض".
غيثة بن عبد السلام

غيثة بن عبد السلام اللي معروفة بغيتا (26 يونيو 1960، سلا - ) هي مغنية مغريبية وهي بنت لملحّين محمد بن عبد السلام. بدات لغنا من كانت عندها 15 عام، وتشهرات بسباب صوتها فالسبعينات والتمانينات حتال لافّان دالتسعينات كوحدة من احسن الاصوات دلعيالات فلمغريب. التمتيل. كانت هاد السيدة ممتيلة شاركات فبزّاف ديال لاعمال دالدراما والسينيما بحال لفيلم لمغريبي الروماني « Les bras d'Aphrodite » ولفيلم لمغريبي "لقنفودي" ديال نبيل لحلو و"جرحة فلحيط" ديال الجيلالي فرحاتي واللي خرج فعام 1977، وشاركات فبزاف تاع لملاحيم دلغنا. لعتيزال ديالها. قررات غيتة بن عبد السلام تعتازل وواعدات لجمهور ديالها باللي غاترجع ولايني ماعطاتش وقت محدد ايمتا، وقالت باللي لعتيزال ديالها جا باش تعطي فورصة لراسها فين تربّي ولادها. دابا ساكنة هاد السيّدة فمدينة بوزنيقة من مورا مارجعات من لندن فلمملكة لمتحدة مع فاميلتها الصغيرة فخطرة وحدة. التكريم. خدات غيتة بن عبد السلام بزاف ديال لجوائيز والتكريمات فحياتها، ودّار ليها تكريم فقناة دوزيم فبرنامج "توحّشناك" اللي دّوز بزاف من داكشي اللي عاشتو وشهادات ديال ناس اللي كانو وخدمو معاها.
فاتن هلال بك

فاتن هلال بك هي مغنية مغريبية بدات لغنا فاش كان عمرها 13 عام وعرفاتها الناس فاش دازت فبرنامج "نجوم ونجوم الموسيقى" ديال دوزيم. فاتن كانت كاتغني لاغاني لمغريبية لكلاسيكية وشاركات فلاغنية ديال "الضمير لعربي". الستيل ديالها. فحوار فبرنامج "ثقافة" ففرانس 24، قالت فاتن هلال بك بلّي كيعجبها تغنّي لاغاني لقدام ديال لمغريب، وحتى لاغاني لعربية ولاغاني على لواليدة وفلسطين ولوحدة دلعرب.
أوم

ام الغيت بنت الصحراوي اولا اوم (18 ابريل 1978، الدار البيضا -) هي مغنية مغريبية كاتعتابر سفيرة التقافة ولاغنية لمغريبية فلخاريج. كاتخلّط فلغنا ديالها مابين لحسّانية والدجاز والسول ولافروبيت ولموسيقى الصوفية. لحياة ديالها. نضمّات اوم فعمر صغير بزاف لجوق دموسيقى لݣوسپل ودارت اول لاغاني لمنفاردة ديالها بواحد الصوت زوين. من موراها باش ولّات عندها 17 عام، دارت اغنية سماتها "هادا قلبك" (بالنݣليزية: This is your heart) اهداء لحملة ديال التبرّوع للناس اللي مراض بلقلب. دخلات ف1996 للمدراسة لوطنية دلهنداسة فالرباط وتخرجات ف2002. شاركات فبزّاف ديال لمهرجانات فلعالم وف2012 جاتها دعوة من لليونيسكو اللي فباريز باش تغني فكونسير بمناسبة النهار لعالمي دلعيالات.
سعيدة فكري

سعيدة فكري (28 نونبر 1971، الدار البيضا -) هي مغنية مغريبية. بدات كاتغني ملّي كانت عندها تمن سنين، و غنات لعبد الهادي بلخياط لاغنية د"في قلبي جرح قديم". بدات كاتسمع لاغاني د لكاونتري د لميريكان، و منها خرجات اول البوم ديالها وسمّاتو "كية الغايب". هاجرات سعيدة فكري لميريكان ف 1997 و تمنعات من الرجوع بسباب لاغاني ديالها اللي كايهضرو على السياسة. خدات سعيدة فكري لجنسية دلميريكان ف1998. رجعات فعام 2008 للمغريب باش تكمّل لميشوار ديالها من مورا ماترفع عليها لمنع. حياتها. فكري بان الميول ديالها للموسيقى من وهي صغيرة، و والديها لاحظو هاد الشي بكري، و بدا الموضوع غير ب التغريد ف الليل، و من بعد بان فـ اول اغنية كتبّاتها و هي عندها 12 عام، و كانت بعنوان "الايام قاسية الايام". تعلّمات بزاف ديال النواع لموسيقية، من الكونتري حتى للاغنية المغربية. سّتيل ديالها. كاتهضر سعيدة فكري ف لاغاني ديالها على لهموم ديال الشباب و داكشي لي باغين يوصلو ليه، وعلى لحوب و السالام و لعنصورية و لفساد. و كاتهضر حتى على لفاميلة و الصداقة و لحريّة. الستيل ديال سعيدة فكري مبني على اللي كايعيشو لمغريبي ف نهارو، و كاتغني ب الدارجة و تاريفيت و لعربية، و كاتخلط معاهوم لفرانساوية و حتا نݣليزية. قالت فكري ف حوارات بلّي الفن ديالها كامل جا من تجارب و حوايج عاشاتهم ف صغرها و شبابها، كيفاش تفرّقو والديها، و كيفاش كانت خدامة ف الصيف باش تجمع شوية ديال الفلوس و تكمل قرايتها، حيث كانت جاية من عائلة بسيطة و متواضعة.
سكينة بوخريص

سكينة بوخريص ولّا لالماسة (18 مارس 1988، فاس -) هي مغنية وممتيلة مغريبية بدات لميشوار ديالها فلبرنامج د"ستوديو دوزيم" ف2012 وتشهرات كتر ف"ستار اكاديمي" فالنوسخة ديالو التاسعة ووصلات للدومي فينال.
نواكشوط

نواكشوط هي العاصمة الادارية و الاقتصادية ديال موريطانيا و اكبر مدينة فيها. تتعتابر وحدة من لمدون الكبار فالمنطقة ديال الساحل، و تايسكنو فيها تقريبا مليون ديال الناس. نواكشوط مدينة جديدة، كانت دوّار صغير تايسكنو فيه ما بين 200 و 300 بنادم، و ف 1958 اتّختارت ديك البلاصة باش تتبنا فيها العاصمة ديال الدولة الجديدة ديال موريطانيا. ف 5 مارس 1958، حطّ لمختار ولد داداه (اول رايس ديال موريطانيا) هو و شارل دو ݣول (الرئيس ديال فرانسا فديك الوقت)، حطّو الحجر ديال السّاس ديال المدينة اللي كانت فوسط الصحرا. مع العيمان ديال الجفاف فالسبعينيات، و الزيادة ديال التصحّر، ولاّت بزاف د لهجرة لنواكشوط، اللي كانت لفكرة فاللول يسكنو فيها 15. 000 د الناس، و لكن دابا ولاو فيها تقريبا مليون. نواكشوط فيها مطار دولي، و هو واحد من جوج مطارات اللي كاينين ف موريطانيا، و فيها اكبر جامعة ف البلاد (الجامعة ديال نواكشوط) و مرسى كبير سميتو "ميناء الصداقة"، تبنا بالمعاونة ديال الشينوا. لاصل د السمية. كاين بزاف ديال النظريات على شنو لاصل ديال السمية ديال نواكشوط.
عبد الرحيم طاليب

عبد الرحيم طاليب (10 شتنبر 1963، الدار البيضا - ) هو مدريب مغريبي د كورة وكان لاعب سابق.
عبد الحق بنشيخة

عبد الحق بنشيخة (22 نونبر 1963، قصبة العاصمة، الجزائر - ) هو مدرّيب دكورة دزايري. حياتو. تزاد عبد الحق بنشيخة فلقصبة ديال لعاصيمة ددزاير. مات لواليد ديالو وهو مازال صغير، وترسل لفاميلة حاضنة حيتاش لواليدة ديالو ماقدراتش تربّيه بوحدها. لفاميلة ديالو من لڤيلاج دسيدي عبد الرحمان فولاية بومرداس.
منير شبيل

منير شبيّل، تولد ف 2 يناير 1961 ف تونس، كان كوايري و دابا مدريب د كورة تونسي وعندو جنسية سويدية. حياتو. تولد منير ف تونس ؤ لعب معا لفراقي د لبلاد بحال لملعب تونسي ؤ ستيا سوسة، قبل ما يمشي ف 1990 ل سويد يكمل لكاريير ديالو تما. لكاريير ف تدريب. من موراها درب بزاف ديال لفراقي من مورا ماقرا التدريب والتسيير لفني د لفراقي ف تونس والسويد، ودرّب ف نفس الدول زيادة على السعودية وليبيا. ف يناير 2011، سنا معا لفرقة د لفجيرة ف دوزيام سيري د لامارات والاكين ماكملش معاهوم حتا شهر ؤ نص ؤ جراو عليه واخا ربح ربعة د لماتشات من اصل سبعة ؤ تعادل ف جوج ؤ خسر واحد. مور هادشي، دار شبيل تصريح قال فيه بلي سباب علاش جراو عليه عندو علاقة ب لمصالح شخصية د نايب تاني د لادارة معا لمدريب جديد ؤ ماغاديش يعاود يرجع ل لفجيرة واخا يعطيوه ملايين د دولار.
دريس لمرابط

دريس لمرابط (26 يناير 1967، طنجة -) كان كوايري مغريبي لعب فالصونطر ودابا هو مدرّيب ديال اتحاد طنجة.
عاصيمة

لعاصيمة ف لعولوم سياسية، هي لمدينة لي كاتكون فيها مقرات د سلطات ف لبلاد، ؤ كاتكون فيها تا مقرات لوزارات ؤ مقر فين تايسكن رئيس ؤلا لماليك ؤلا لحاكم د لبلاد، ؤ فيها تا سافارات د لبلدان لاجنبية، ف بزاف د لبلدان كاتكون لعاصيمة نتاعها هيّا اكبر مدينة من ناحية سكان ف ديك لبلاد.
عبد السلام وادو

عبد السلام وادو، لي سميتو لحقيقية عبد السلام اوعدو، تولد فـ1 نونبر 1978 ف النيف، كان كوايري مغريبي محتارف اللي لعب صونطر ودفاع، ودابا هو مدرّيب دكورة. لكاريير. ف لفراقي. تزاد عبد السلام اوعدو ف مدينة النيف، اقليم تينغير وبدا لميشوار الرياضي ديالو معطل بزاف، فاش كانت عندو 21 عام. ف الصيف ديال 2001 سنا كونطرة مع لفرقة د فولهام اللي عاد طلعات ديك الساعات ل لقيسم اللول د النݣليز، ب قيمة 2 د لمليون جنيه نݣليزي ل ربع سنين. واخّا هكاك دوز لاغلبية دلوقت ديالو معا لفرقة درين لفرانساوية (عامين) وكمّل معاهوم منين سالات لكونطرة. سنا ف الصيف ديال 2006 ل فرقة د اوليمپياكوس اللي ف ليونان. من مورا مابقاش كيلعب مزيان رجع لكراسا د ليحتياط، و ف نهار 7 دجنبر 2006 طلب اوعدو من لمدريب باش يخلّيه يمشي بسباب مشاكيل د لفاميلة، وفيعلا خلاه وعبد السلام رجع لفرانسا. لعب عبد السلام مع بزاف ديال لفراقي برّا بحال ڤالينسيين (فرانسا)، الدحيل والنادي لقطري (قطر). فواحد لمرّة ف2013 نتاقد لخدمة فديك الدولة وݣاليهوم: "فاش كاتخدم فقطر راك خدّام عند شي واحد. نتا ماشي حر، نتا عبد. " ف1 يناير 2013 وقّع عبد السلام وادو مع النادي اللول ديالو "اس نانسي" باش يسالي لكاريير ديالو، ومن مورا جوج سيمانات علن بلّي راه قرر يسالي لميشوار ديالو فكورة. مع لمنتخب. ما بين 2000 و2009 بان عبد السلام اوعدو ف58 ماطش معا لمنتخاب وسجل تلاتة دلاهداف. احصائيات. هاد طابلو كيعطي لاحصائيات د لكاريير د تدريب د عبدسلام وادو "(حتال 28 يناير 2021)".
طارق السكيتيوي

طارق السكيتيوي (13 ماي 1977، فاس -) كان كوايري مغريبي كايقصّر جناح يمن، ودابا هو مدرّيب ديال لمونتخاب د لمغريب د قل من 23 عام و لمنتخب لوطني لمغريبي د لكورة د لمحليين. دوّز لاغلبية د لكاريير ليحتيرافي ديالو ف هولاندا و لبرطقيز، و لعب 142 ماطش ف لقيسم الشرفي د هولاندا اللي سجل ف 8 د لمواسم ديالها 29 بيت. خوه عبد الهادي السكيتيوي تا هوّ كان لعّاب د كورة و دابا مدرّيب. جوايز. كا لعاب. معا لفراقي، ربح معا ف. س. پورطو لبوطولة تلاتة د لمرات متابعة: ف 2007 ؤ 2008 ؤ 2009. ربح حتا ب كاس سوپر ف 2006 ؤ كاس لبرتغال ف 2009. معا لمغريب لفاسي، جا تاني ف لبوطولة ؤ ربح كاس لكونفدرالية ف 2011. معا لمونتخاب، ربح كاس افريقيا جنيور ف 1997 ؤ تختار احسن لعاب ف تورنوا. معا لمونتخاب. بدا طارق السكيتيوي كايلعب مع لمنتخاب لوطني من 2001، و متّل لمغريب ف كاس امم افريقيا ديال 2008، و سجل پيلانتي ضد ناميبيا. كا مودريب. ف 2016، ربح كاس لعرش معا لمغريب لفاسي. ربع سنين موراها، ف 2020، ربح كاس لكونفيديرالية لافريقية معا نهضة بركان. ف 2024 ربح لميدالية لبرونزية التورنوا د كورة ديال لالعاب لؤلمپية معا لمنتخب د قل من 23 عام. ف 2025 خدا كاس افريقيا د لمحليين معا لمنتخب لوطني لمغريبي د لكورة د لمحليين. ف 18 دجنبر 2025، ربح لكاس لعربية معا لمنتخب التاني.
جمال السلامي

جمال السلامي (مزيود ف 6 اكتوبر 1970، الدار البيضا) كان كوايري مغريبي و كان مدرّيب ديال الفتح الرباطي. ف يونيو 2024، لاتحاد د كورة د لاردن علن بلي السلامي غادي يشد لبلاصة د الحسين عموتة ديال مدريب ديال لمنتخب لوطني د كورة د لاردن. لعب السلامي ف بزاف ديال لفراقي، مابينهوم الاولمپيك البيضاوي والرجاء البيضاوي والمغرب الفاسي ف لمغريب و لفرقة الرياضية د بيشيكطاش ف تركيا. لعب ل صالح لمنتخاب لوطني و شارك ف كاس لعالم 1998. ف 18 دجنبر 2025، تعطاتلو الجنسية د لاردن ب امر من لماليك عبد الله التاني، بفضل لمساهمة ديالو لكبيرة ف تطور لكورة لاردنية.
يوسف فرتوت

يوسف فرتوت (7 يوليوز 1970، الدار البيضا -) كان كوايري مغريبي كايلعب مهاجيم. لعب مع بزّاف دلفراقي، مابينوم الوداد البيضاوي و"سي اف بيلينسيس" و "ازيد الكمار". قصّر يوسف فرتوت للمنتخاب لوطني وشارك ف كاس افريقيا ديال 1998.
صطاد المغربي

صطاد المغربي هي فرقة مغريبية من مدينة الرباط كاتقصر فـ بوطولا 2. وتاسسات فـ1919. كتلعب فتيران احمد الشهود اللي كيهز خمسالاف مشجع. دات هاد الفرقة لبوطولا لوطنية لحتيرافية 3 دلمرات، ودات كاس لعرش واحد لمرة.
لإتحاد التوارݣي

لاتحاد التوارݣي هي فرقة مغريبية من مدينة الرباط كاتقصر فـ بوطولا 1 من 2022–2023. تاسسات فـ1969 على يد لماليك لحسن التاني. كتلعب فتيران الفتح الرباطي اللي كيهز 10. 000 مشجع. دات هاد الفرقة كاس لبوطولا 2 واحد لمرّة.
موزار

ڤولفݣانݣ اماديوس موزارت (بلالمانية: Wolfgang Amadeus Mozart)، لمعروف ب "موزار"، و لا "موتسارت" (مزيود ف 27 يناير 1756 ف سالسبورݣ - مات ف 5 دجنبر 1791 ف ڤيينا) كان موسيقار ديال لموسيقا لكلاسيكية، و واحد من لعباقرة ديال لموسيقا اللي بقاو ف التاريخ. تعرف موزار من صغرو باللي كان عبقري، و بدا تيعزف لپيانو و لكمانجة ملّي كانت عندو تلت سنين. ملّي دار خمس سنين خرّج اول معزوفة ديالو، و دخل مع فرقة و شارك معاهم ف حفلات كادور ف اوروپا، ملّي دار 13 لعام، خرّج اول اوپيرا ديالو كاملة. عاش موزار عيشة قصيرة (35 عام)، و لكن دار فيها بزّاف و اتّر ف لموسيقا د لعالم. خرّج ف حياتو 626 عمل موسيقي، منها معزوفات و سمفونيات (41) و اوپيرات (22).
محمد التالت بن عبد الله

محمد تالت بن عبد الله هو سلطان لي حكم لمغريب ما بين 1757 و 1790. باه هو عبد الله بن اسماعيل. لفترة د لحكيم ديالو عرفات شوية د ستيقرار من بعد سنوات د صداع على لحكامة د لمغريب من عند ولاد مولاي سماعيل. ولي سماوه لمؤرخين "لمؤسس د لمغريب لعصري" (ب لعربية لفصيحة ) حيث فلعهد ديالو عرف لمغريب تحسن و اصلاحات كبيرة و نقد لعلويين من السقوط كيما كان طرا ل السعديين. محمد تّالت كان كيتّعتابر سلطان عادل ؤ مزيان، ؤ دار علاقات ديپلوماسية ؤ تيجارية معا بلدان بحال لميريكان، لامبراطورية لعتمانية، ؤ لامبراطورية رّوسية ؤ بلدان خرة د ؤروپا. حياتو. تولد ف مكناس ف 1710. ووكان باه عينو والي د مراكش. من بعد ورت الحكم ديالو موراه. محمد التالت معروف بسياسة ديالو د نفيتاح حيت دار علاقات ديپلوماسية مع بزاف د لبلدان منها لميريكان لي كان المغريب من اول الدول لي عترفو بيها. فالداخل قدر يحمي سواحل المغريب حيت رجع مازاݣان من البرتغال و بنا الصويرة. كيما حاول باش يطور القوة البحرية د المغريب. كان ولدو يزيد بن محمد تمرد ضدو و نفاه برا المغريب. من بعد رجع. مات ف 1790 فجوايه الرباط.
عبد الله بن سماعيل

عبد الله بن سماعيل هو سلطان لي حكم المغريب شي 6 د لمرات كان جزء من الصراع لي ناض على العرش من بعد الموت د مولاي اسماعيل. الفترة د الحكم جيالو لخرة هي ما بين 1748 و 1757. كانت هي بداية الاستقرار خصوصا ف عهد ولدو محمد تّالت. مّو هيّ لالة خناتة بنت بكار. السيرة الذاتية ديال عبد الله بن سماعيل. تولي عبد الله السلطنة عدة مرات فالمغرب. اول مرة كانت عام 1729 واستمر فيها حتى 1734، قبل ما يتعزل ويجي مكانو علي زين العابدين بن اسماعيل الاعرج. من بعد سنتين، فـ 1736، عزل علي زين العابدين ورجع عبد الله للسلطة لعدة اشهر، ولكن تعزل ثاني، وجا مكانو محمد الثاني بن اسماعيل اللي حكم حتى 1738. من بعد ما تعزل محمد الثاني، تولّى المستضئ بن اسماعيل السلطنة حتى 1740، ومن تما رجع عبد الله للمرة الثالثة وبقى حكم خمسة سنين حتى 1745. فداك العام، تعاقب المستضئ بن اسماعيل وعبد الله على السلطنة مرة اخرى، ولكن في الاخير، بقي عبد الله سلطاناً للمرة الرابعة حتى وفاته عام 1757، ومن بعدو تولّى ابنه محمد الثالث بن عبد الله العرش حيابو العائلية. تزوج مولاي عبد الله من سيدة من قبيلة الشراقة، وكان من بين ابنائه خليفته سيدي محمد الثالث. وعلى خلاف والده، ما انجبش عدد كبير من الابناء، وهاد الشي خلا خلافته تكون من اسلس الخلافات اللي عرفها المغرب منذ عهد احمد المنصور من سلالة السعديين. البيعة ديالواللولة. تزاد مولاي عبد الله عام 1694، وهو ابن السلطان مولاي اسماعيل وواحدة من زوجاتو لالة خناثة بنت بكار. اعتلى العرش عدة مرات، وخاض صراعات مع اخوته غير الاشقاء على السلطة. تم اعلان سلطانًا لاول مرة بعد وفاة اخيه غير الشقيق مولاي احمد فـ 5 مارس 1729. المجتمعين من العابدون والاوداية وجميع القادة اتفقوا على تعيينه سلطان جديد للمغرب. باش يتم الامر، بعثو فرقة من الفرسان لاحضاره من سجلماسة اللي كان ساكن فيها، وفي نفس الوقت كتبوا الى علماء فاس باش يوافقوا على بيعة مولاي عبد الله، وفعلاً وافقوا عليها. تم العزل ديالو من الحكم عدة مرات. عرّض مولاي عبد الله لاول عزل عام 1734 على يد عبيد البخاري اللي كانوا كيدبّروا سرًا خطة لعزله وقتله. ولكن عند سماعه بالموضوع، قدر يهرب جنوب قصره الملكي فـ مكناس ووصل لوادي نون، اللي كان مقر عائلة امه. تلاقى مع اخواله المغارفة وبقى معاهم ومع ابناؤه مولاي احمد وسيدي محمد الشاب اكثر من ثلاث سنين، حتى تم استدعاؤه مرة اخرى للعرش للمرة الثانية. بالترتيب، تولّى السلطنة في المرات التالية: توفّي مولاي عبد الله على العرش يوم 10 نوفمبر 1757 بعد تسع سنوات متواصلة من الحكم في دار دبيباغ، وهو قصر محصن بناه عام 1729. دار الدبيبغ. قصبة دار دبيبغ، المعروفة حتى باسم قصبة “ايت سقاطو”، هي واحد المعلم التاريخي فـ مدينة فاس. تَبنى في الاصل كـ قصر ملكي عام 1742م على يد السلطان العلوي عبد الله بن اسماعيل، فـ جنوب فاس البالي. الاسم ديالها “دار دبيبغ” ولى مستعمل عند سكان فاس باش يشيروا للاحياء الجديدة اللي كتشكلت حداها. القصبة شُيدت فـ موقع استراتيجي بعيد عن اسوار المدينة باش مراقبة الوافدين والمغادرين، وبناءً على رغبة السلطان فـ انشاء حصن قوي يحميه من التمردات اللي واجهها من اهل فاس، ويدافع على نفسه ضد اي هجوم محتمل. من بعد الاحتلال الفرنسي سنة 1911، ولات قصبة دار دبيبغ مقر للقوات الاستعمارية. ومن تما ولات تعاني من الاهمال والتدهور، بحيث اليوم القصبة مكتملة المعالم ولكن جدرانها كتتهوى ببطء والدور العشوائية كتملا المكان. ورغم هاد التدهور، باقي معالمها الاساسية واضحة، وكتعتبر جزء من التراث العسكري القديم لفاس، وتقع اكثر من ثلاثة كيلومترات جنوب المدينة القديمة.
كاس لعرش (2019-2020)

دور تمهيدي. دور تمهيدي تقصّر مابين 15 و17 دجنبر 2020. دور د لفينال. لفراقي لي تاهلات. هاد لفراقي شاركات ف كاس لعرش ديال موسم 2019-2020. 16 فرقة من بوطولا 1 (2019-2020) 9 د لفراقي من بوطولا 2 (2019-2020) 5 د لفراقي من لبوطولا لوطنية للهواة (2019-2020) 2 د لفراقي من قيسم لهواة لمغريبي اللول (2019-2020) دور 16. ميتشان تمن النيهائي ديال كاس لعرش 2019-2020: 2-4 مارس و21 ابريل 2021. لفينال. لهدافين. لاحصائيات ماداخلش فيها دور تمهيدي. فرقة تقصات من هاد دور.
آڤيتشي

تيم بيرلينݣ، لمعروف ب اڤيتشي (ب السويدية: Avicii) (تولد ف سطوكهولم ف 8 شتنبر 1989 - مات ف مسقط ف 20 ابريل 2018) كان دي دجي، كاتب د لكلمات و منتج د لموسيقا لالكطروني سويدي. تعتابر واحد من احسن الدي دجيات ف لعالم و بزاف د لاغاني ديالو كانوا من لاغاني اللي جاو اللوالا ف السميع ديالهم ف بزاف د لبلدان ف لعالم.
زين العابدين بن سماعيل

علي زين لعابدين بن سماعيل (توفى ف 1762) هو سلطان للي حكم لمغريب ما بين يونيو و نونبر 1741 قبل ما يعاود ينقالب عليه خوه عبد الله بن سماعيل.
عبد الله الزهراوي

عبد الله الزهراوي ( بلامازيغية: ⵄⴱⴷⵍⵍⴰⵀ ⵣⵀⵔⴰⵡⵉ) ( تولد ف 1950 - مات ف 12 شتنبر 2020) كان مغني و ملحّن و شاعر و كاتب د لكلمات من لمنطقة ديال لاطلس لمتوسّط. تيتعتابر الزهراوي واحد من الرّواد لكبار د لموسيقا ف لمنطقة ديالو. يدا عبد الله الزهراوي لمسيرة ديالو ف لمجموعة ديال بناصر اوخويا، قبل ما ياسس مع حادة اوعكي مجموعة جديدة ف 1981، و تمّا فين تّعرف مزيان هو و ياها. سجّل الزهراوي مع حادة اوعكي كتر من 450 اغنية، و شاركو ف بزاف د لبرامج و لمهرجانات ف لعالم كامل.
لمستضيء بن سماعيل

لمستضيء بن سماعيل (توفى ف 1759) هو سلطان للي حكم لمغريب على تلاتة د لفترات قبل ما ينقالب عليه خوه عبد الله للي كان داخل معاه ف صراع على السلطة.
سلمى رشيد

سلمى رشيد (13 يونيو 1994، الدار البيضا -) هي مغنية مغريبية بدات لغنا ديالها فعمر 18 عام فالنوسخة التانية ديال "عرب ايدول" وخدات الروتبة لخامسة وصوتها تعتارف بيه، وتعتارف حتى على لقدرة ديالها باش تغنّي بزّاف دلانواع وحتى على لكاريزما ديالها. كنّاها لجمهور ديالها ب"السلطانة" وتّاخدات ام كلتوم كمصدر ديال لالهام ديالها.
سلوى الشودري

سلوى الشودري (15 يونيو 1967، تطوان - ) هي مغنية مغريبية عندها تخصّوص ديال لفن لعربي لقديم. قرات فلكونصيرڤاطوارات دالرباط وتطوان، قبل ماتولّي استادة فنفس لمعهد اللي تابع لويزارة التقافة. عندها ماستر فلادب لمغريبي فلعصر لعلوي من لجاميعة عبد المالك السعدي.
عزيزة جلال

عزيزة جلال (15 دجنبر 1958، مكناس -) هي مغنية مغريبية كاتغني بلعربية لفوصحة ولمصرية. لكاريير. عزيزة جلال هي ايقونة فنّية ديال لمغريب، ودابا كاتعيش فالسعودية وعندها جنسية تمّا. قبل الزواج والشوهرة، قرات عزيزة لفن ولموسيقى فمكناس. شاركات فواحد لبرنامج ديال لغنا سميتو "مواهيب" ودارو لفنان عبد النبي الجيراري ف1975. غنّات عزيزة جلال فهاد لمنافسة اغاني ديال الطرب لعربي بحال دياول شادية واسمهان. ما بين 1975 و1985، ولّات عزيزة جلال مغنية ديال لاغاني لكلاسيكية اللي معروفة بزّاف، هادشي قبل ماتزوّج من راجل سعودي. كان معروف عليها باللي هي لمغنية اللي كانت ݣاع كاتعجب لماليك لحسن التاني، وكانت ديما كاتبان فالتلفازة لمغريبية ولمناسبات اللي كانت كاتنضمها الدولة وكانت كاتغنّي بزّاف لاغاني لوطنية، ولاغاني دلقومية لعربية ولاسلامية. التقاعود فعمر 26. ف1985 قرّرات عزيزة جلال باش تغادر لواجيهة لفنية. تزوجات هاد السيدة واحد رجل دلاعمال سعودي اللي عطاها الحق باش تقرر واش تبقى ولّا تمشي من الساحة لفنية. قالت باللي مافكراتش فيها بزّاف وقررات ما تبقاش تغنّي. قالت باللي ماكانتش ندمانة على لقرار اللي خدات. لقرار دغيا سالا لمكانة ديالها فالصيناعة دلموسيقى، الشي اللي خلا لجمهور ديالها يتقلق، حيتاش كان عارف باللي كون بثات، كانت غاتزيد بزّاف للاغاني دياولها اللي كانت اصلا زوينة. الرجوع ف2019. فنهار 22 ماي 2019 دارت عزيزة جلال مفاجئة للعالم لعربي. كان هاداك هو النهار اللي لمغاربة ولمعجبين من لعالم لعربي تلاقاو فيه لفنانة عزيزة جلال، اللي كانت غايبة على الساحة لفنية لكتر من 34 عام. لمغنية دارت اول ضهور ليها من 1985 فواحد لبرنامج ديال ام بي سي سميتو "لقاء من الصفر". رجعات عزيزة جلال للمنصات ف26 دجنبر 2019 فشتاء طنطورة، وهو مهرجان فالسعودية. بدات السهرة ديالها مع لعشرة دالليل. الناس عجبهوم لحال حيتاش اجيال كانت كاتستمتع بالصوت ولاغاني ديالها. داك النهار شكرات لجمهور ديالها وݣالت: "شكرا حيتاش جيتو تشوفوني من مورا غياب كبير. ماعمّركوم كنت بعيدة عليكوم، كنتو ديما فقلبي. انا رجعت ليكوم حيتاش نتوما اللي بغيتوني. قررت نرجع باش نشارك ف لحفلات اللي غادي تدار ف بلادنا. "
ابتسام تسكت

ابتسام تسكت (3 اكتوبر 1992، فاس -) هي مغنية وكتّابة دلاغاني مغريبية اللي تشهارات حيتاش شاركات فلموسم التاني ديال "عرب ايدول" ولموسم لعاشر ديال "صطار اكاديمي لعربي". اول اغنية ديالها هي "ندير مابغيت" اللي خرجاتها فشتنبر 2014. لكاريير. صطار اكاديمي 10. نافسات ابتسام تسكت فلموسم لعاشر ديال "صطار اكاديمي" اللي ربحات فيه اللقب ديال "ميس سطار اكاديمي". ترشحات ابتسام جوج مرّات للاقصاء، لمرّة اللولة تعتقات بالتصويت دالناس، واللي حقق داك النهار اكبر نيسبة فالتاريخ دلبرناماج. فلمرة التانية تقصات مقابيل لمنافسة التونسية غادة الجرايدي، وخسرات ابتسام التصويت. هادشي خلّا الناس تشك باللي لبرنامج لعب بالنتائيج.
تشارلز التالت

تشارلز التالت، سميتو لكاملة تشارلز فيليپ ارتور جورج (تزاد نهار 14 نونبر 1948) ماليك ديال لمملكة لمتحدة و ديال 14 مملكة د لكومونويلث (لي منهوم ؤسطراليا ؤ كانادا) من 8 شتنبر 2022، و كان لولد لكبير د لماليكة لفايتة ايليزابيط التانية. كان ولي لعهد و دوك كورنوال () و دوك روتساي () من 1952 تا شد لعرش. فاش كان ولي لعهد، تشارلز خدا بزاف د لمهام رّسمية من عند مّو لماليكة ايليزابيط، ؤ اسس ؤ دعم عاداد كبير د لجمعيات لخيرية، ف لمجموع كتر من 400. ف التاريخ لبريطاني، كيتّعتابر تشارلز التالت اكبر واحد ف لعمر لي شد لحكم، و اكتر واحد طوّل ف لمنصب ديال ولي لعهد. ف 1981، تجوج ب ديانا سپينسر لي ولات معروفة ب "لاميرة ديانا"، ؤ ولدو جوج ولاد ويليام ؤ هاري. ف 1996، تطلقو ؤ كانت لقضية د طّلاق ديالهوم دارت ضجة ف لاعلام. عام موراها ماتت لاميرة ديانا ف كسيدة ف پاري. ف 2005، تجوج تشارلز صاحبتو لقديمة كاميلا روزماري شاند. حياتو. ف فبراير 2024، مبعد تشخيص طبي، علن لقصر لملكي د بريطانيا بلي لماليك تشارلز التالت عندو لكونصير، بلا ما يتم تحديد اينا نوع، و بلي غادي يحبس لملاقيات لعمومية، مي غادي يكمل ف لمهام لادارية ديالو بحال السني د لوتايق.
تشاه ڤارز

تشاه ڤارز واحد لمدينة ايرانية كاينة ف جنوب ايران. هيا لمركز ديال عمالة جاهورز و تيسكنو فيها 2، 640 د الناس على حساب التقديرات د 2006.
عمالة تشاه ڤارز

عمالة تشاه ڤارز عمالة من عمالات اقليم لامرد اللي كاينين ف ايران. هاد لعمالة كاينة فجنوب جيهة فارس ولعاصيمة ديالها هي جاهورز. وعدد السكان ديالها على حساب لاحصاء ديال 2006 هو 7، 985 مفرقين على 1، 565 فاميلة.
أمسطردام

امسطردام (ب لهولاندية : Amsterdam) هي لعاصمة ديال هولاندا و اكبر مدينة فيها، تسيكنو فيها تقريبا 800. 000 ديال الناس. جات امستردام ف لمنطقة ديال شمال هولاندا، و تاتّعرف تا بسميّت ڤونيز ديال الشمال، بقوة لمجاري د لما اللي فيها، و اللي دخلو مع الترات لعالمي ديال ليونيسكو. لاصل ديال امسطردام بدا ف لقرن 12، ملي كانت قرية صغيرة. ف لعصر الذهبي ديال هولاندا (اللي بدا ف لقرن 17)، كبرات امسطردام و لمرسى ديالها، و ولاّت وحدا من اكبر لموانئ ف لعالم. التطور د لبيع و الشرا تمّا رجّع امسطردام مركز مالي و تجاري كبير ف اوروپا و ف لعالم. امسطردام فيها اقدم بورصة ف لعالم، و تاسسات ف عام 1602. امسطردام فيها خامس اكبر مرسى و تالت اكبر مطار ف اوروپا (مطار شخيپول)، و عاد فيها عدد ديال لماتر و لمتاحف اللي تاتخلّي عدد كبير من السياح يجيو ليها (كانو شويا كتر من 5 د لمليون ف 2009). لاصل د السمية. تسمّات امسطردام على لواد ديال امسطيل اللي تيدوز منها. السمية د امسطردام قريبة للمعنى ديال "السّد اللي جا على امسطيل" بلهولاندية.
زايز

زّايز ؤلا ازايز ؤلا تاشرنوط ولا روطال (ب نݣليزية Octopus، ب لعربية اخطبوط) هوّا حيوان كيعيش ف لما، عندو راس كبير ؤ بزاف ديال دّروعا (8 دروعا)، ؤ كيطلق مادة دايرة بحال لمداد فاش كيبغي يهاجم ؤلا يهرب. سّمية. سّمية د زّايز جات من لامازيغية "ازايز ⴰⵣⴰⵢⵣ". كاينين سميات بزاف خرين علا حساب لمناطق لّي تقدر تكون مرادفات ؤلا نواع مختالفين منو، بحال بولبو، بوسبع ايدارن، طرويلة، ؤ بوشرايط.
بريكسيل

بريكسيل (ب لهولاندية : Brussel، بلفرانساوية:Bruxelles)، رسميا لاقليم د بريكسيل لعاصمة، هي لعاصمة ديال بلجيكا و اكبر مدينة فيها. تيسكنو فيها تقريبا مليون ديال الناس. جات لمدينة ف لمنطقة د بريكسيل لعاصمة، اللي تاريخيا هي منطقة كانت كاتهضر فيها لهولاندية، و لكن تزادت فيها لفرانساوية بزاف من لقرن 19. حيت هي لعاصمة ديال لبلاد، و باش تجمع كلشي، دارت لمنطقة د بروكسيل اللغات لفرانساوية و لهولاندية بجوج لغات رسمية، واخا دابا تقريبا 90% ديال السكان قالو باللي كيعرفو يهضرو لفرونسي. بريكسيل هي لعاصمة الرسمية ديال لاتحاد لاوروپي و فيها لمقرات د بزاف د لمؤسسات لاوروپية، و لمقر الرئيسي ديال الناطو.
إقليم لامرد

اقليم لامرد اقليم من اقاليم جيهة فارس اللي كاينين ف ايران. هاد لعمالة كاينة فجنوب جيهة فارس ولعاصيمة ديالها هي لامرد. وعدد السكان ديالها على حساب لاحصاء ديال 2006 هو 76، 971 مفرقين على 16، 602 فاميلة.
جهة فارس

جهة فارس وحدة من لجيهات ديال ايران. هاد لجيهة كاينة فجنوب ايران ولعاصيمة ديالها هيا شيراز. وعدد السكان ديالها على حساب لاحصاء ديال 2006 هوا 4. 34 مليون.
پيكين

پيكين و لا بيجينݣ (ب الشينوية : 北京)، هي لعاصمة ديال الشينوا و تاني اكبر مدينة فيها مورا شانݣهاي. پيكين هي اكبر عاصمة ف لعالم من الناحية د عدد السكان، و تيسكنو فيها تقريبا 21 مليون ديال الناس. پيكين من اقدم لمدن ف لعالم، و عندها تاريخ فايت 3000 عام، و هي لعاصمة د لبلاد من كتر من 800 عام. فيها 7 ديال لمواقع ديال الترات لعالمي ديال ليونيسكو (منها لمدينة لمحرمة و طراف من السور لكبير د الشينوا) و 91 جامعة. فيها اطول ميطرو ف لعالم و اكبر واحد من ناحية الرواج، و فيها تاني اكبر مطار ف لعالم، اللي هو لمطار ديال پيكين الدولي. لالعاب لاولمپية ديال 2008 تنضّمات ف پيكين. لاصل د السمية. السمية ديال پيكين تاتعني بالشينوية لعاصمة ديال الشمال.